Αλίνα Ροτάρου

Η Αλίνα Ροτάρου (ρουμανικά: Alina Rotaru, Βουκουρέστι, Ρουμανία, 5 Ιουνίου 1993) είναι Ρουμάνα αθλήτρια που αγωνίζεται κυρίως στο άλμα εις μήκος. Ακόμη συμμετέχει κατά καιρούς σε αγωνίσματα ταχύτητας (60, 100 και 200 μέτρα), ενώ στο παρελθόν έχει ασχοληθεί και με τα αγωνίσματα του τριπλούν και του άλματος εις ύψος.
 Καριέρα 
Η Ροτάρου γεννήθηκε το 1993 στο Βουκουρέστι και ξεκίνησε την ενασχόλησή της με τον κλασικό αθλητισμό σε ηλικία επτά ετών από την ΚΣ Ντιναμό Βουκουρεστίου, ενώ μερικά χρόνια αργότερα μεταπήδησε στην ΚΣΑ Στεάουα. Ακόμη, έχει διατελέσει αθλήτρια της CSM Βουκουρεστίου, ενώ πλέον προπονείται στη Γερμανία και ανήκει στο δυναμικό της VfB Στουτγκάρδης. Πρωτοεμφανίστηκε σε διάφορες διοργανώσεις το 2009 και το ίδιο έτος κατέκτησε το ασημένιο μετάλλιο στο άλμα εις μήκος κατά το Παγκόσμιο Πρωτάθλημα Στίβου Παίδων-Κορασίδων του Μπρεσανόνε της Ιταλίας με άλμα στα 6,09 μέτρα. Στην ίδια διοργάνωση κατετάγη τέταρτη στο άλμα εις ύψος με επίδοση 1,82 μ. Την επόμενη χρονιά συμμετείχε στους Ολυμπιακούς Αγώνες Νέων κατακτώντας τη δεύτερη θέση στο μήκος.
αριστερά|μικρογραφία|229x229εσ|Η Ροτάρου κατά τη διάρκεια άλματος.
Ως αθλήτρια του μήκους τον Ιούλιο του 2011 κατετάγη δεύτερη στο Ευρωπαϊκό Πρωτάθλημα Στίβου Κ20 που διεξήχθη στην Εσθονία με καλύτερο άλμα στα 6,36 μέτρα, λίγα εκατοστά πίσω από τη Γερμανίδα Λένα Μάλκους, το 2012 έλαβε μέρος στο Ευρωπαϊκό Πρωτάθλημα Στίβου όπου έμεινε εκτός τελικού, ενώ το ίδιο έτος κατέλαβε την πέμπτη θέση στο Παγκόσμιο Πρωτάθλημα Στίβου Κ20 της Βαρκελώνης έχοντας 6,52 μέτρα από τη δεύτερη της προσπάθεια. Το 2013 η Ροτάρου κέρδισε το χάλκινο μετάλλιο στους Βαλκανικούς Αγώνες Κλειστού Στίβου με καλύτερο άλμα στα 6,29 μέτρα, ενώ το 2014 κατέκτησε τη δεύτερη θέση στην ίδια διοργάνωση (πίσω μόνο από τη Σέρβα Ιβάνα Σπάνοβιτς) και το χρυσό μετάλλιο στους Βαλκανικούς Αγώνες Ανοικτού Στίβου που διεξήχθησαν στη Ρουμανία, έχοντας επίδοση 6,72 μέτρα. Παράλληλα, συμμετείχε στο Ευρωπαϊκό Πρωτάθλημα Στίβου όπου κατέλαβε την έβδομη θέση.

Το 2015 κατέκτησε δύο χάλκινα μετάλλια στο άλμα εις μήκος, πρώτα στο Ευρωπαϊκό Πρωτάθλημα Στίβου Κ23 και έπειτα στους Παγκόσμιους Στρατιωτικούς Αγώνες, στους οποίους διακρίθηκε και στο άλμα εις ύψος, όπου κέρδισε ένα ακόμη χάλκινο. Το 2016 συμμετείχε στους Ολυμπιακούς Αγώνες του Ρίο ντε Τζανέιρο, λαμβάνοντας μέρος στο αγώνισμα του μήκους όπου με επίδοση 6,40 μέτρων έμεινε εκτός τελικού, καταλαμβάνοντας τη 18η θέση σε σύνολο 38 αθλητριών. Το 2017, στο αγώνισμα του μήκους, κατέκτησε την πρώτη θέση στην Πανεπιστημιάδα που διεξήχθη στην Ταϊπέι και έφτασε μέχρι τον τελικό του Παγκοσμίου Πρωταθλήματος όπου κατετάγη δωδέκατη. Το 2019 πλασαρίστηκε στην έκτη θέση του Παγκοσμίου Πρωταθλήματος Ανοικτού Στίβου στο Κατάρ και στην πέμπτη στο Ευρωπαϊκό Πρωτάθλημα Κλειστού Στίβου.

Η καλύτερη ατομική επίδοση της Ροτάρου στο άλμα εις μήκος ανέρχεται στα 6,91 μέτρα, τα οποία σημείωσε τον Ιούνιο του 2019 στη Γερμανία, εξασφαλίζοντας παράλληλα την πρόκριση για τους Ολυμπιακούς Αγώνες του Τόκιο. Σε άλλα αγωνίσματα έχει ατομικά ρεκόρ 11.99 στα 100 μέτρα, 25.29 στα 200 μέτρα, 1,82 μέτρα στο άλμα εις ύψος και 13,21 μ. στο τριπλούν.

 Συμμετοχές σε διοργανώσεις

Εκπροσωπώντας τη  2009 Παγκόσμιο Πρωτάθλημα Στίβου Παίδων-Κορασίδων Μπρεσανόνε, Ιταλία 2η Άλμα εις μήκος 6,09 μ. 2010 Ολυμπιακοί Αγώνες Νέων Σιγκαπούρη 2η Άλμα εις μήκος 6,38 μ. 2011 Ευρωπαϊκό Πρωτάθλημα Στίβου Κ20 Ταλίν, Εσθονία 2η Άλμα εις μήκος 6,36 μ.2014 Ευρωπαϊκό Πρωτάθλημα Ομάδων (1η Κατηγορία) Ταλίν, Εσθονία 1η Άλμα εις μήκος 6,62 μ. Βαλκανικοί Αγώνες Στίβου Πιτέστι, Ρουμανία 1η Άλμα εις μήκος 6,72 μ. Ευρωπαϊκό Πρωτάθλημα Στίβου Ζυρίχη, Ελβετία 7η Άλμα εις μήκος 6,55 μ.2015 Ευρωπαϊκό Πρωτάθλημα Κλειστού Στίβου Πράγα, Τσεχία 4η Άλμα εις μήκος 6,74 μ. Ευρωπαϊκό Πρωτάθλημα Στίβου Κ23 Ταλίν, Εσθονία 3η Άλμα εις μήκος 6,69 μ. Παγκόσμιοι Στρατιωτικοί Αγώνες Μουνγκιεόνγκ, Νότια Κορέα 3η Άλμα εις μήκος 6,33 μ. Παγκόσμιοι Στρατιωτικοί Αγώνες Μουνγκιεόνγκ, Νότια Κορέα 3η Άλμα εις ύψος 1,80 μ. 2016 Ολυμπιακοί Αγώνες Ρίο ντε Τζανέιρο, Βραζιλία 18η Άλμα εις μήκος 6,40 μ.2017 Πανεπιστημιάδα Ταϊπέι, Ταϊβάν 1ηΆλμα εις μήκος 6,65 μ.2018 Παγκόσμιο Πρωτάθλημα Κλειστού Στίβου Μπέρμιγχαμ, Ηνωμένο Βασίλειο 9ηΆλμα εις μήκος 6,41 μ.2019 Ευρωπαϊκό Πρωτάθλημα Κλειστού Στίβου Γλασκώβη, Ηνωμένο Βασίλειο 5η Άλμα εις μήκος 6,64 μ.Παγκόσμιο Πρωτάθλημα ΣτίβουΝτόχα, Κατάρ6ηΆλμα εις μήκος6,71 μ.

 Παραπομπές 

Εξωτερικοί σύνδεσμοι

Κατηγορία:Ρουμάνοι αθλητές του στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Αθλήτριες του άλματος εις μήκος
Κατηγορία:Άλτες του ύψους
Κατηγορία:Άλτες του τριπλούν
Κατηγορία:Δρομείς ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2024